PMIndiaData/PMIndiaSum huggingface dataset:
পি.এম.না লাইরিক “ব্রিজিতেল নেসন” ফোঙখ্রে

ঙসি নই দিল্লীগী ৭, লোক কলয়ান মার্গতা পাংথোকপা থৌরম অমদা প্রধান মন্ত্রী শ্রী নরেন্দ্র মোদীনা লাইরিক “ব্রিজিতেল নেসন” ফোঙখ্রে অমসুং মসিগী অহানবা কোপী অদু শ্রী রতন তাতাদা পীখি। লাইরিক অদু শ্রী এন. চন্দ্রসেখরন অমসুং রুপা পুরুসোত্তমনা ইবনি। তেক্নোলোজী : ‘সবকা সাথ সবকা বিকাস’ ফংনবা থোং অসিগুম্বা অফবা অমসুং তুংগী খনবা অমসুং তেক্নোলোজীগী মরুওইবা কুপ্না নৈনবা লাইরিক পুথোকপগীদমক প্রধান মন্ত্রীনা অইবশিংবু থাগৎখি। মহাক্না হায়খি তেক্নোলোজীনা ভারত মচা মিল্লিয়ন কয়াগী পুন্সিদা অফবা অওনবা পুরকপা মতম অসিদা লাইরিক অসি পুথোরকপনি। প্রধান মন্ত্রীনা হায়খি তেক্নোলোজী অসি থোং অমনি অমসুং দিবাইদর অমা নত্তে হায়বা খঙজিনবা দরকার ওই। সবক সাথ সবকা বিকাস ফংনবা সরকার অমসুং লৈঙাক, দরকার ওইবা অমসুং ফংহনবা, অনীংবা অমসুং মাইপাকপগী মরক্তা তেক্নোলোজীনা থোং ওইরি। ভারতকী অনীংবশিং ফংহনবা ঙম্নবা অফবা, লৌশিং লৈবা অমসুং কান্নবা ৱাখল্লোন অমা দরকার ওইরি। আর্তিফিসিয়েল ইন্তিলিজেন্স অমসুং মীওইবগী ৱাখল্লোনশিংগী মরক্তা থোং অমা শেমগৎপা দরকার ওই। তেক্নোলোজীগী খুৎথাংদা লৈবাক ঙাকপা : হৌখিবা চহি ৫গী খোঙচৎ অওনবা, অহোংবা অমসুং থবক পাংথোক্নবা তেক্নোলোজী অসি মরুওইবা মচাক অমা ওইরি হায়না প্রধান মন্ত্রীনা পনখি। মহাক্না হায়খি দেতা ইন্তিলিজেন্স, দিজিতেল মেপ্পিং অমসুং রিয়েল তাইম মোনিতরিং শীজিন্নবদগী নুপী মিলিয়ন কয়াগী পুন্সিদা অহোংবা পুরক্লে। জন ধন য়োজনা অমসুং অয়ুশ্মান ভারতনচিংবা স্কিমশিংগী খুৎথাংদা মীওই কয়া কান্নবা ফংহল্লে। প্রধান মন্ত্রীনা হায়খি সরকারগী দিপার্তমেন্তশিংগী মরক্তা পাউ ফাওনদবা লৈরিবা অসি লৌথোক্নবা মহাক্কী সরকারনা তেক্নোলোজী শীজিন্নরে অমসুং ই-মার্কেত প্লেস (জি.ই.এম.)নচিংবা অনৌবা ৱাখল্লোনশিংগী খুৎথাংদা সপ্লাই অমসুং দিমান্দগী মরক্তা লৈরিবা অহোবা অসিদা থোং অমা শেমগৎলে। লৈবাক অসিগী শহরশিংদা তেক্নোলোজীগী মতেংনা অফবা স্তার্ত-অপ সিস্তেম অমা শেমগৎলে। তেক্নোলোজীনা পীরিবা শিংনবশিং খুদোংচাবা ওন্থোকপগী মতাংদা প্রধান মন্ত্রীনা হায়খি মসিগী খুদম অমদি ইন্দিয়া পোস্ত পেমেন্ত বেঙ্ক লিংখৎপা অসিনি। তেক্নোলোজীনা মরম ওইদুনা পোস্তেলগী থবকশিংদা অকায়বা পীরক্লিবা অসি তেক্নোলোজী ফজনা শীজিন্নবা বেঙ্কগী সিস্তেম ওন্থোক্তুনা পোস্তেল বেঙ্কগী খুৎথাংদা মিলিয়ন কয়া কান্নবা ফংহন্দুনা দাকিয়া অসি বেঙ্ক বাবু ওন্থোক্লে। দিপ্লোমেতী কোর, সরকারগী মীহুৎশিং অমসুং মেদিয়াগী মীওইশিংনা শরুক য়াখ্রে থৌরম অদুদা য়ু.এস.এ., গ্রেত ব্রিতেন, চাইনাগী এম্বেসেদরশিং শরুক য়াখি। ভারত সরকারগী মন্ত্রালয়শিংগী সেক্রেতরীশিং, সি.আই.আই., এফ.আই.সি.সি.আই. অমসুং নাসকোমগী মীহুৎশিং, রজত শর্ম্মা, নাবিকা কুমার, রাজকমাল ঝা, সুধীর চৌধুরী, সমিতা প্রকাস অমসুং তাতা গ্রুপকী মীওইশিং থৌরম অদুদা শরুক য়াখি। লাইরিক অদুগী মতাংদা তেক্নোলোজী অমসুং মীওইবা খুন্নাই পুন্না হিংমিন্নবগী তুংগী অশানবা মিৎয়েং অমা লাইরিক অসিনা পীরি। তেক্নোলোজী অসি মীওইবগী পাঙ্গলগী মহুৎশিনবগী মহুৎতা, ভারনা মসি থবক হেন্না ফংহন্নবা শীজিন্নরি। অনৌবা দিজিতেলশিংগী খুৎলাইশিং অসি অনীংবশিং অমসুং মাইপাকপশিং অনিগী মরক্তা থোং ওইনবা হায়বদি ব্রিজিতেল ওইবা য়াই।
প্রধানমন্ত্রীনা প্রধানমন্ত্রী সৌভাগ্য য়োজনা হৌদোকখ্রে, দীনদয়াল উর্জা ভবন জাতিদা কৎথোকখ্রে

প্রধানমন্ত্রী শ্রী নরেন্দ্র মোদীনা ঙসি দিল্লীদা প্রধানমন্ত্রী সহজ বিজলী হর ঘর য়োজনা, নত্রগা সৌভাগ্য হৌদোকখ্রে। স্কিম অসিগী পান্দম য়ুম খুদিংমক্তা মৈ ফংহনবনি। পন্দিৎ দীনদয়াল উপধ্যায়গী মপোক কুমওনগী থৌরমদা, প্রধানমন্ত্রীনা অনৌবা ওএনজিসিগী শঙলেন দীনদয়াল উর্জা ভবনসু কৎথোকখি। প্রধানমন্ত্রীনা জাতিদা বেসীন গ্যাস ফিল্দদা বুস্তর কম্প্রেসর ফেসিলিতিসু কৎথোকখি। থৌরম অদুদা ৱা ঙাংলদুনা প্রধানমন্ত্রীনা জন-ধন য়োজনা, বীমা য়োজনা, মুদ্রা য়োজনা, উজ্জ্বলা য়োজনা অমসুং উড়ানগী মাই পাকপগী খুদম পীরদুনা হায়খি মদুদি মতৌ করম্না কেন্দ্র সরকারনা মসিগী কান্নবা লাইরবদগীনা লাইরবা ফাওবদা ফংহল্লিবা স্কিমশিং অসিবু পাইখৎলি। মসিগী মতাংদা মহাক্না প্রধানমন্ত্রী সহজ বিজলী হর ঘর য়োজনাগী মতাংদা পনখি মদুদি মখোয়দা হৌজিক মৈগী কনেক্সন ফংদ্রিবা খনগৎলবা ইমুং কোতি মরিদা মৈগী কনেক্সন ফংহনগনি। স্কিম অসিগী অচংবা শেনফম অসি লুপা কোতি ১৬০০০দগী হেনগনি। প্রধানমন্ত্রীনা হায়খি মদুদি কনেক্সন অসি লাইরবশিংদা লেম্না ফংহনগনি। থৌরম অদুদা ৱা ঙাংলদুনা ব্রধানমন্ত্রীনা ফোংদোকখি মদুদি মতৌ করম্না মহাক্না নুমিৎ ১,০০০নিগী মনুংদা মৈ ফংদবা খুঙ্গং ১৮,০০০দগী হেনবদা মৈ ফংহনবগী পান্দম মপুং ফাহনখি। মহাক্না হায়খি মদুদি হৌজিক খুঙ্গং ৩০০০দগী তাবা মফমশিংদা মৈ ফংহনগদবা ৱাৎলি। মহাক্না হায়খি মদুদি মতৌ করম্না কোয়লা ৱাৎপা অসি মমাংগী ৱাফম ওইনা থোক্লে, অমসুং মৈ পুথোকপদা অহেনবা পাঙ্গলগী থোংদা পান্দমদগী হেন্না ফংবা ঙম্লে। প্রধানমন্ত্রীনা রিন্যুএবল পৱার ইন্সতোল্দ কেপাসিতীদা খোংজেলগী হেনগৎলক্লিবা অসিগী মতাংদা পনখি অমসুং ২০২২ ফাওবদা গিগাৱাৎ ১৭৫গী পান্দমগী ৱাফম ফোংদোকখি। মহাক্না পনখি মদুদি মতৌ করম্না রিন্যুএবল ইনর্জীগী মতাংদা পাৱর তারিফতা ফজনা হন্থরে। প্রধানমন্ত্রীনা হায়খি মদুদি মতৌ করম্না উদয় য়োজনানা পৱার দিস্ত্রিব্যুসন কম্পেনীশিংগী অমাংবশিং হন্থহনখি, মসিুবু মহাক্না কোওপরেতিব, কোম্পিতিতিব ফেদরেলিজমগী খুদম ওইনা পীখি। উজালা য়োজনাগী শেনমিৎলোন্দা পীরিবা শাফু অদুবু ফোংদোক্লদুনা প্রধানমন্ত্রীনা হায়খি মদুদি এলইদিগী ব্লবকী মমলদা য়াম্না হন্থরে। প্রধানমন্ত্রীনা হায়খি মদুদি অনৌবা ভারতপু ইনর্জী ফ্রেমৱর্ক অমগী মথৌ তাগনি মদু মান্ন্বা, অরোন-অথুপ লৈতবা অমসুং তুং কোইবা পান্দমদা থবক তৌরি। মহাক্না হায়খি মদুদি কেন্দ্র সরকারগী ৱার্ক কলচরদা অহোংবা পুরকপনা ইনর্জী সেক্তরদা অচেৎপা পুরক্লি। মহাক্না হায়খি মদুদি, মদুগী ওন্নবদা, লৈবাক অপুম্বগী ৱার্ক কলচরবু কান্নগদবা মওংদা ইথিল পীগনি। খি।
প্রধান মন্ত্রীনা হায়খ্রে সংসদতা ৱাফম খুদিংমক খন্ননবা সরকারনা থোং হাংলি

হৌজিক চৎথরিবা সংসদকী মীফম অসি রাজ্য সভাগী ২৫০শুবা মীফম ওইবনা মসি য়াম্না মরুওইবা অমনি অমসুং ভারত সংবিধানগী ৭০শুবা চহিনি হায়না প্রধান মন্ত্রীনা হায়খ্রে। ঙসি সংসদকী নিংথম মীফম অহৌবা নুমিৎতা প্রধান মন্ত্রীনা মেদিয়াদা ৱা ঙাংখি। ভারত চাউখৎপগী লম্বীদা অচৌবা থৌদাং লৌবগীদমক মহাক্না রাজ্য সভাবু থাগৎখি। “মরূপশিং, মসি ২০১৯গী অরোইবা মীফমনি অমসুং মীফম অসি রাজ্য সভাগী ২৫০শুবা মীফম ওইবনা য়াম্না মরুওইবা অমনি”। নবেম্বর ২৬তা ভারতনা মসিগী ৭০শুবা সংবিধানগী নুমিৎ পাংথোক্কনি। ১৯৪৯গী নবেম্বর ২৬তগী চৎনবা হৌখিবা ভারত সংবিধান চহি অসিদা চহি ৭০ মপুং ফারে। প্রধান মন্ত্রীনা হায়খি সমবিধান্না ভারতকী অপুনবগী শক্তম অমসুং খেন্নবশিং ঙাক্লৌ পীরি। “সংবিধান চৎনবা হৌখিবগী চহি ৭০ মপুং ফারকপদগী নবেম্বর ২৬তা ঐখোয়না ৭০শুবা সংবিধানগী নুমিৎ পাংথোক্কনি। সংবিধান অসিনা লৈবাক্কী অপুনবগী শক্তম অমসুং খেন্নবশিং ঙাক্লৌ পীরি। মসি ভারতকী ফজবা অমনি। অমসুং মসি ভারতকী থৌনা অমনি। চৎথরিবা মীফম অসি চহি ৭০শুরবা ঐখোয়গী সংবিধানগী মতাংদা মীয়ামদা ৱাখল তাহন্নবগী মচাক অমা ওইরগনি”। লৈবাক অসি চাউখৎনবা অমসুং য়াইফনবা মমাংগী মীফমগুম্নবা হন্দক্কী মীফম অসিদসু এম.পি.শিংনা থৱায় য়াওনা শরুক য়াবীনবা প্রধান মন্ত্রীনা অপীল তৌখি। “হৌখিবা নুমিৎ খরনিগী মমাংদা ঐখোয়না দল খুদিংমক্কী লুচিংশিংগা উনবগী খুদোংচাবা অমা ফংলে। হন্দক্কী মীফম অসিদসু এম.পি.শিংনা থৱায় য়াওনা শরুক য়াগনি হায়না থাজবা থমলি। মমাংগী মীফম মমাংদা অমুক্তা ওইখিদ্রিবা মওংদা মাইপাকপা কয়া ফংখি। হায়রিবা মাইপাকপশিং অদু সরকারগী অমসুং ত্রেজুরী বেঞ্ছিশিংগী নত্তে মদু সংসদ অপুনবগীনি। মেম্বর খুদিংমক মাইপাকপা অদুগী হক লৈরি। থৱায় য়াওনা শরুক য়াবগীদমক ঐনা অমুক হন্না এম.পি.শিংবু থাগৎচরি অমসুং মসিগী মীফম অসিনা লৈবাক অসি চাউখৎনবা থবক তৌনবা মখোয়দা থৌনা পীগনি হায়না ঐনা থাজবা থম্লি। লৈবাক্কী য়াইফনবা অমসুং খ্বাইদগী ফবা পাম্বৈশিং পুথোক্নবা ৱাফম খুদিংমক খন্নবা ঐখোয়না পাম্মি। মখোয়গী খ্বাইদগী অফবা ওইনবা ঐনা মেম্বর খুদিংমক্তা য়াইফ-পাউজেল পীজরি”।
পি.এম.না গোপাল কৃষ্ণ গোখলেবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা অথৌবা গোপাল কৃষ্ণ গোখলেবু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “অথৌবা গোপাল কৃষ্ণ গোখলেবু মহাক্কী মপোক কুমওন্না লাকপদা ইকাই খুম্নবা উৎচরি। মহাক্না ঐখোয়গী নীংতম লানদা শরুক তম্লমখিবা অদু কাউঙমদনা লৈহৌরগনি। মহাক্কী নীংতম্বা পাম্বগী ৱাখল্লোনশিং অমসুং খুন্নাইবু শক্তি পীনবা হোৎনখিবা লেংদ্রবা ফিরেপ অদুনা ঐখোয়বু ইথিল পীদুনা লৈহৌরগনি।”
দেনমার্ক ওপন সুপর সেরিজ প্রেমিয়র ২০১৭ মাই পাক্লকপগীদমক প্রধানমন্ত্রীনা কিদম্বী শ্রীকান্তদা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা দেনমার্ক ওপন সুপর সেরিজ প্রেমিয়র ২০১৭ মাই পাক্লকপদা বেদমিন্তলগী শান্নরোই কিদম্বী শ্রীকান্তবু নুংঙাইবা ফোংদোকখ্রে। প্রধানমন্ত্রীনা হায়খি, “নুংঙাইবা ফোংদোকচরি কিদম্বী শ্রীকান্ত অদোম্না দেনমার্ক এসএসপি মাই পাক্লকপদা ভারত মচা পুম্নমকপু চাওথোকচবা অমসুং নুংঙাইবা পোকহল্লে।”
ইন্দিয়া-ওস্ত্রেলিয়া ভর্চুৱল সম্মিত

প্রধান মন্ত্রী, শ্রী নরেন্দ্র মোদী অমসুং ওস্ত্রেলিয়াগী প্রধান মন্ত্রী, শ্রী স্কোত মোরিসননা ২০২২গী মার্চ ২১দা অনিশুবা ইন্দিয়া-ওস্ত্রেলিয়া ভর্চুৱল সম্মিত পাংথোক্লগনি। সম্মিত অসি লৈবাক অনি অসিগী মরক্তা লৈরিবা মরী অসিবু কমপ্রেহেন্সিব স্ত্রেতেজিক পার্তনর্শিপকী থাক্তা চিংখৎলদুনা পুৱারী শেমখিবা ২০২০গী জুন ৪দা পাংথোকখিবা ভর্চুৱল সম্মিত অদুগী মখা চত্থরকপা ওইনা পাংথোক্লগনি। পাংথোক্কদৌরিবা ভর্চুৱল সম্মিত অসিদা, লুচিংবশিং অসিনা কমপ্রেহেন্সিব স্ত্রেতেজিক পার্তনর্শিপ অসিগী মখাদা লৌখৎলকখিবা অনৌবা খোংথাংশিং অদুগী মতাংদা কয়া য়াম্না খুমাং চাউশিল্লবগে হায়না য়েংশিল্লগনি। ভর্চুৱল সম্মিত অসিনা অনৌবা খোংথাংশিংগীদমক্তা লম্বি য়াৎলগনি অমসুং ইন্দিয়া অমসুং ওস্ত্রেলিয়াগী মরক্তা সেক্তর মখল কয়া অমদা খুৎশম্ননা থবক তৌমিন্নবা হেনগৎহল্লগনি। লুচিংবশিং অসিনা লাল্লোন-ইতিক, মরু ওইবা মিনরেলশিং, মাইগ্রেশন অমসুং মোবিলিতী, অমসুং এজুকেশন, অতোপ্পা কয়া অমগী মনুংদা হায়রিবশিং অসিদা য়াম্না নকশিন্নবা মওংদা খুৎশম্ননা থবক তৌরগনি হায়না থাজবা থম্লি। লুচিংবশিং অসিনা মাইকৈ অনিমক অসিগা মরী লৈনবা রিজনেল অমসুং ইন্তর্নেস্নেল ইসুশিংগী মতাংদসু খন্নরগনি। সম্মিত অসিনা লৈবাক অনিমক অসিগী মরক্তা লৈরিবা মরী অসিগী মরু ওইবা অমসুং মসিগা লোইন-লোইননা রিজনেল অমসুং গ্লোবল ইশুশিংগী মতাংদা মখোয় অনী অসিগী মরক্তা খুৎশম্ননা থবক তৌবগী মতাংদা খঙহল্লগনি। ইন্দিয়া-ওস্ত্রেলিয়া কমপ্রেহেন্সিব স্ত্রেতেজিক পার্তনর্শিপ অসিনা কোবিদ-১৯ লাইচৎ অসি লৈজরবসু লৈবাক অনি অসিনা সাইন্স অমসুং তেক্নোলোজী, দিফেন্স, সাইবর, ক্রিতিকেল অমসুং স্ত্রেতেজিক মেতরিয়েলশিং, ৱাতর রিসোর্স মনেজমেন্ত , মসিগা লোইন-লোইননা পব্লিক এদমিনিস্ত্রেশন অমসুং গোবর্নেন্সকী মতাংদা য়াম্না নক্নবা মরী থমদুনা লেপ্তনা খুৎশম্নদুনা থবক তৌবদা খুমাং চাউশিনবগী খোংজেল অসিবু অদুমক লেংদনা থম্লি। প্রধান মন্ত্রী, নরেন্দ্র মোদী অমসুং প্রধান মন্ত্রী, মোরিসননা ২০২১গী সেপ্তেম্বরদা পাংথোকখিবা ক্বাদ লীদর্স সম্মিত্তা অহানবা ওইনা কোবিদ-১৯ লাইচৎ অসিগী মতুংদা শক-মাই উনদুনা অহানবা ওইনা ৱাশিংতন দি.সি.দা উনখি অমসুং মখোয় অনি অসিনা খুৎশম্নদুনা ২০২১গী নবেম্বরদা সি.ও.পি. ২৬দা গ্লাসগোদা ইনফ্রাস্ত্রকচর ফোর রেজিলিয়েন্ত আইলেন্স স্তেতস (আই.আর.আই.এস.) অসি লোঞ্চ তৌখি।
মন্ত্রীমন্দলনা ভারত অমসুং মালদীবকী মরক্তা হকশেলগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সরকার অমসুং মালদীব সরকার অনিগী মরক্তা হকশেলগী লমদা তেংবা পীননবা ২০১৯গী জুন ৮দা খুৎয়েক পীনখিবা য়ানা ৱারোল অদু অয়াবা পীখ্রে। য়ানা ৱারোল অসিদা মখাগী লমশিং অসিদা তেংবাং পীনবা য়াওরি:- ১. মেদিকেল দোক্তরশিং, ওফিসিয়েলশিং, অতোপ্পা হকশেলগী প্রোফেস্নেলশিং অমসুং এক্সপার্তশিংগী একচেঞ্জ অমসুং ত্রেনিং; ২. মেদিকেল অমসুং হেল্থ রিসর্স দিবেলপমেন্ত; ৩. হিদাক লাংথক অমসুং মেদিকেলগী পোত্থোকশিংগী রেগুলেসন অমদি মদুদা ইনফোর্মেশন একচেঞ্জ তৌবা; ৪. লৌনগনবা অমসুং লৌনগন্দবা লাইনাশিং; ৫. ই-হেল্থ অমসুং তেলেমেদিসিন; অমসুং ৬. নাকল অনিমক্না তেংবাং পীননবা লেপ্নরবা অতোপ্পা লমশিং তেংবাং পীনবগী ৱাফমশিং মখা তানা পাকথোক চাউথোকহন্নবা অমদি য়ানা ৱারোল অসি থবক ওইনা পাংথোকপদা য়েংশিন্নবা ৱার্কিং গ্রুপ অমা শেমগনি।
পি.এম.না জনুৱারীগী ১২দা তামিল নাদুদা অনৌবা মেদিকেল কোলেজ ১১ অমসুং সেন্ত্রেল ইন্সতিত্যুত ওফ ক্লাসিকেল তামিলগী অনৌবা কেমপস শঙ্গরগনি

প্রধান মন্ত্রী, শ্রী নরেন্দ্র মোদীনা ২০২২গী জনুৱারী ১২দা নুমিদাংৱাইরমগী পুং ৪ তাবা মতমদা ভীদিও কনফরেন্সিংগী খুত্থাংদা তামিল নাদু শিনবা থুংনা অনৌবা গোবর্নমেন্ত মেদিকেল কোলেজ ১১ অমসুং চেন্নাইদা সেন্ত্রেল ইন্সতিত্যুত ওফ ক্লাসিকেল তামিলগী অনৌবা কেমপস অদু শঙ্গারগনি। অনৌবা মেদিকেল কোলেজশিং অসি চাউরাক্না লুপা করোর ৪০০০ চংনা শাখিবনি, মসিগী মনুংদা চাউরাক্না লুপা করোর ২১৪৫তি কেন্দ্র সরকার পুথোকখি অমসুং লেমহৌরিবা শরুক অদুনা তামিল নাদু সরকারনা পুথোকখি। মেদিকেল কোলেজশিং অসি লিংখৎখিবা দিস্ত্রিক্তশিং অদুদি ভিরুথুনাগর, নামক্কল, দ নিলগিরিজ, তিরুপ্পুর, থিরুভল্লুর, নাগাপাত্তিনম, দিন্দিগুল, কাল্লকুরিচি, অরিয়ালুর, রামানাথাপুরম অমসুং কৃষ্ণাগিরিনি। মেদিকেল কোলেজশিং লিংখৎলিবা অসি প্রধান মন্ত্রীগী লৈবাক শিনবা থুংনা এফোর্দেবল ওইবা মেদিকেল এজুকেশন প্রোমোত তৌনবা অমসুং হেল্থ ইনফ্রস্ত্রকচর ফগৎহন্নবা লেপ্তনা হোৎনরিবা অসিগী মনুং চন্না পাংথোকখিবনি। অপুনবা কেপাসিতী ১৪৫০ সীত লৈবা মেদিকেল কোলেজশিং অসি কেন্দ্রনা স্পোন্সর তৌবা ‘হান্নদগী লৈরিবা দিস্ত্রিক্ত/রেফরেল হোসপিতালদা এতেচ তৌবা অনৌবা মেদিকেল কোলেজ লিংখৎপা’ স্কীম অদুগী মখাদা লিংখৎখিবনি। মসিগী স্কীম অসিগী মখাদা সরকার নত্রগা লনাইগী মেদিকেল কোলেজশিং অমত্তা লৈতবা দিস্ত্রিক্তশিংদা লিংখৎখি। চেন্নাইদা সেন্ত্রেল ইন্সতিত্যুত ওফ ক্লাসিকেল তামিল (সি.সি.আই.তি.)গী অনৌবা কেমপস লিংখৎলিবা অসি ইন্দিয়ন হেরিতেজ ঙাক-শেন্দুনা থম্নবা অমসুং প্রিজার্ব তৌনবা অমসুং ক্লাসিকেল লেঙ্গ্বেজশিংবু প্রোমোত তৌনবগী ওইবা প্রধান মন্ত্রীগি ভিজন অদুগী মনুং চন্না পাংথোকখিবনি। অনৌবা কেমপস অসি মপুং ফানা কেন্দ্র সরকারনা ফন্দ থাধবা অমসুং লুপা করোর ২৪ চংনা শাখিবনি, হায়রিবা অসি হৌজিক ফাওবদি শেল থিদুনা ৱাইবা বিল্দিং অমদা মথৌ তৌরম্মি অদুবু হৌজিক্তি মথোল ৩গী কেমপস অমদা ওপরেত তৌরগনি। অনৌবা কেমপস অসিদা য়াম্না চাউবা লাইব্ররী অমা , ই-লাইব্রারী অমা, সেমিনার হোলশিং অমসুং মল্তিমীদিয়া হোল অমা য়াওই। কেন্দ্রগী এজুকেশন মন্ত্রালয়গী মখাদা লৈবা ওতোনোমস ওর্গনাইজেশন, সি.সি.আই.তি. অসিনা তামিল লোনগী অরিবা অমসুং তোপ-তোপ্পা অদু খঙননবা রিসর্চ এক্তিবিতীশিং পাংথোক্তুনা ক্লাসিকেল তামিলগী প্রোমোশন তৌবদা য়াম্না চাউনা মতেং পাংলি। ইন্সতিত্যুত লাইব্ররী অসিদা অরিবা তামিল লোনগী লাইরিক ৪৫,০০০গী মথক্তা লৈ। ক্লাসিকেল তামিলবু প্রোমোত তৌনবা অমসুং লোন অসিগী মহৈরোইশিংবু সপোর্ত তৌনবা, ইন্সতিত্যুত অসিনা একাদেমিক ওইবা এক্তিবিতীশিং খুদম ওইনা সেমিনারশিং অমসুং ত্রেনিং প্রোগ্রামশিং, ফেলোশিপ পীবনচিংবা কয়া অমা পাংথোক্লি। মসিনা ‘থিরুক্কল’বু ভারতকী অমসুং ফোরেন লেঙ্গ্বেজ কবা অমদা হন্দোক্নবা অমসুং ফোংনবা পান্দম থম্লি। অনৌবা কেমপস অসিনা মালেম শিনবা থুংনা ক্লাসিকেল তামিল লোনবু প্রোমোত তৌনবা হোৎনবদা ইন্সতিত্যুত অসিগীদমক্তা য়াম্না এফিসিয়েন্ত ওইবা ৱার্কিং এনভাইরনমেন্ত অমা পীরগনি।
পি.এম.না উত্তরাখন্দগী মফম খরদা নোং কন্না চুবদগী পুন্সি মাংখ্রবশিংগীদমক অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা উত্তরাখন্দগী মফম খরদা নোং কন্না চুবদগী পুন্সি মাংখ্রবশিংগীদমক অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি; “উত্তরাখন্দগী মফম খরদা নোং কন্না চুবদগী পুন্সি মাংখ্রবশিংগীদমক ঐহাক্না য়াম্না নুঙাইতবা ফাওই। অশোকপশিং য়াম্না থুনা ফবা ওইরসনু। অৱাবা তারবশিং মতেং পাংনবা কনবগী থবকশিং চৎথরি। মীপুম খুদিংমক তেক্ত-কাইদনবা অমসুং য়াইফনবা ঐহাক্না থৌনিজরি”।
প্রধান মন্ত্রী শ্রী নরেন্দ্র মোদীনা রিপব্লিক ওফ কোরিয়াগী প্রেসিদেন্ত খল্লবা হিজ এক্সেলেন্সী য়ুন সুক-য়িওলগা ফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ঙল্লিঙৈদা রিপব্লিক ওফ কোরিয়াগী প্রেসিদেন্ত খল্লবা হিজ এক্সেলেন্সী য়ুন সুক-য়িওলগা ফোন্দা ৱারী শানখ্রে‍। প্রধান মন্ত্রীনা ঐচ.ই. য়ুনবু রিপব্লিক ওফ কোরিয়াগী হন্দক্তা পাঙথোকখিবা প্রেসিদেন্সিএল মীখলদা মায় পাক্লকপদা নুংঙাইবা ফোঙদোকখি‍। লুচিংবা অনিনা ইন্দিয়া-কোরিয়া স্পিসিএল স্ত্রেতেজিক পার্ত্নরসিপপু, মরুওইনা হৌজিক ওইরিবা মালেমগী ফীভমসিদা হেন্না পাকথোক চাউথোকহন্নবা অমদি মনুং হঞ্জিনবা ওইহনবগী মরুওইবগী ৱাফম য়ানখি‍। মখোয়না হেন্না খোঙজেল য়াঙনা নাকল অনিগী তেংবাংনবগী মতিংবু হেনগৎহনগদববা তোঙান তোঙানবা সেক্তরশিংগী মতাঙদা খন্নখি অমদি মদু ফংনবগীদমক পুন্না থবক তৌমিন্ননবা য়ানখি‍। লুচিংবশিং অদুনা মতঙ চহিদা ভারত অমসুং রিপব্লিক ওফ কোরিয়াগী মরক্তা দিপ্লোমেতিক মরী শেমগৎখিবগী ৫০শুবা কুমওন থৌরম পুন্না পাঙথোকমিন্নবগী অপামবশিং ফোঙদোক্নখি‍। প্রধান মন্ত্রীনা ঐচ.ই. য়ুনবু মাগী খুদোংচাগদবা মতম অমা য়েংলগা অথুবদা ভারত্তা লাক্নবা পাউকৎ তৌখি‍।
প্রধান মন্ত্রীনা জ্যশথা অস্তমিনা লাকপদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা মরুওইনা কাশ্মিরি পন্দিতকী মীপুম খুদিংদা জ্যশথা অস্তমিগী নুঙাইরবা থৌরম্না লাকপদা হরাও তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়খি: “জ্যশথা অস্তমিগী নুঙাইরবা থৌরম্না লাকপদা মীপুং খুদিংদা মরুওইনা কাশ্মিরি পন্দিতশিংদা, খ্বায়দগী য়াইফবা অমসুং হরাও তয়াম্বা পীজরি। ঐখোয়না ইমা খীর ভাবনিবু খুরুমজরি অমসুং মীপুং খুদিংমকপু হকচাং ফনবা অমসুং নুঙাই-য়াইফনবা থৌনিজরি।
ভারতকী বেঙ্কগী থবক্ত অহানবা ওইনা বিজয়া, দেনা অমসুং বেঙ্ক ওফ বরোদা পুনশিনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বেঙ্ক ওফ বরোদা, বিজয়া বেঙ্ক অমসুং দেনা বেঙ্ক অসি বেঙ্ক ওফ বরোদানা ত্রান্সফিরি বেঙ্ক অমসুং বিজয়া বেঙ্ক অমসুং দেনা বেঙ্কনা ত্রান্সফেরর বেঙ্ক ওইনা পুনশিনবদা অয়াবা পীরে । ভারত্ত বেঙ্ক অহুম পুনশিনবা অসি মসিনা অহানবনি অমসুং পুনশিল্লবা বেঙ্ক অদুনা ভারতকী অনিসুবা খ্বাইদগী চাওবা সরকারগী বেঙ্ক ওইরগনি পুনশিনবা অসিনা শেন-থুমগী লমদা মালেমগী ওইনা চাংদম্নবা ঙমগদবা মপাঙ্গল কনবা বেঙ্ক ওইহনবদা মতেং পাংগনি । নেতৱার্কশিং শীজিন্নবা, লো-কোস্ত দিপোজিৎশিং অমসুং বেঙ্ক অহুম অসিগী সবসিদিয়াশিংনা বেঙ্ক অসিগী ফিবম ফগৎহনবা ঙমগনি অমসুং মসিনা কস্তমর য়ামখৎহনবা, মার্কেত রিছাস, থবক ফজনা পাংথোকপা অমসুং কস্তমরশিং নুংঙাইহনবা ঙমগনি । পুনশিনবগী স্কিমগী মরুওইবা ৱাফমশিং : (a) বেঙ্ক ওফ বরোদানা ত্রান্সফিরি বেঙ্ক অমসুং বিজয়া বেঙ্ক অমসুং দেনা বেঙ্কনা ত্রান্সফেরর বেঙ্ক ওইগনি । (b) স্কিম অসি ২০১৯গী এপ্রিল ১দগী চৎনবা হৌগনি । (c) স্কিম অসি চৎনবা হৌবদগী ত্রান্সফেরর বেঙ্কনা ত্রান্সফেরি বেঙ্কতা বিউজিনেসশিং, এসেতশিং, রাইতশিং, তাইতলশিং, ক্লেমশিং, লাইন্সেস, এপ্রুবেল, লন-থুমশিং, পূখিবা শেনশিং, লাইয়েবিলিতিশিং ত্রান্সফর তৌগনি । (d) ত্রান্সফেরর বেঙ্কশিংগী ওফিসার অমা নৎত্রগা ইমপ্লোয়িশিংনা পায়রিবা ফম , তলব অমসুং এল্লাওয়েন্স অদু অমত্তা তাদনা ত্রান্সফেরি বেঙ্ক অদুদা ফংগনি । (e) ত্রান্সফেরি বেঙ্কগী বোর্দনা ত্রান্সফেরর বেঙ্কগী ওফিসারশিং অমসুং ইমপ্লোয়িশিংগী অশোই-অঙাম থোক্তনবা থবক পায়খৎকনি । (f) সিয়ার একচেঞ্জ রেসিওগী মতুংইন্না ত্রান্সফেরর বেঙ্কশিংগী সিয়ারহোল্দরশিংদা ত্রান্সফেরি বেঙ্কনা সিয়ারশিং ইসু তৌগনি । করিগুম্বা সিয়ার একচেঞ্জ রেসিওগীগী মতাংদা মখোয়গী খুদোংচাদবা লাকপা মতমদা ত্রান্সফেরি অমসুং ত্রান্সফেরর বেঙ্কশিংগী সিয়ারহোল্দরশিংনা এক্সপার্ত কমিতি অমগী খুৎথাংদা ৱাকৎপা য়াগনি । পুনশিনবগী খুদোংচাবা খর – • পুনশিল্লবা বেঙ্ক অদু শেন-থূমগী গ্রোদ লাকপগী মতুংইন্না দরকার ওইবা ক্রেদি পীবা ঙমগনি । শেন-থুমগী পাকচাউবা হেনগৎলকপগী মতুংইন্না শেন্দং ফংবা, খুদোংচাবা কয়া পীবা, তেক্নোলোজি শীজিন্নবা, রিক্স মেনেজমেন্ত অমসুং মী খুদিংমক শেন-থুমগী কান্নবা ফংহনবা হেনগৎলক্কনি । • মসিনা মালেমদা অমসুং ভারতদা মালেমগী অচৌবা বেঙ্কশিংগা চাংদম্না ঙম্বা বেঙ্ক অমা ওইহনগনি । • বেঙ্ক অমমমগী অফবশিং – হায়বদি দেনা বেঙ্কগী লো কোস্ত কাসা দিপোজিৎশিং, বিজয়া বেঙ্কগী শেন্দেোং অমশুং কেপিতেল মরাং কাইনা লৈবা অমসুং বি ও বিগী মালেম শীনবা থুংনা লৈরিবা নেতৱার্ক অসিনা খুদোংচাবা কয়া পীরি । • পুনশিল্লবা বেঙ্ক অদুদা মশিং য়াম্লবা হৈশিংলবা মীওই কয়া অমসুং দেতাবেজ মশীং য়াম্না লৈবদগী মদুনা বেঙ্কগী থবক দিজিতাইজেসন তৌবদা খুদোংচাবা হেন্না ফংহনগনি । মসিনা নেতৱার্ক মরাং কাইনা লৈবদগী সবসিদিয়ারিশিংগী খুৎথাংদা পোৎথোকশিং অহোংবা মমলদা য়েন্থোকপা ঙমহনগনি । • মীয়াম্না নেতৱার্ক মরাং কাইনা লৈবগী কান্নবা ফংগনি অমসুং ইরাই লাইনা বেঙ্কগী খুদোংচাবশিং অমসুং শেন্থং ফংবা ঙমগনি ।
আয়ুশ্মান ভারতকী মখাদা হেল্থ ইন্সুরেন্স প্রোগ্রাম হৌদোক্নবা শেম শারিবশিং প্রধান মন্ত্রীনা য়েংশিনখ্রে

আয়ুশ্মান ভারতকী মখাদা আশা চাউনা তৌরিবা হেল্থ ইন্সুরেন্স প্রোগ্রাম হৌদোক্নবা শেম শারিবশিং প্রধান মন্ত্রী শ্রী নরেন্দ্র মোদীনা নিংথৌকাবা নুমিৎতা য়েংশিনখ্রে। হেল্থ ইন্সুরেন্স প্রোগ্রাম অসি অয়েৎ-অপন য়াওদনা চৎথনবগীদমক রাজ্যশিংগা তাথোক তাশিন তৌবা য়াওনা হৌজিক ফাওবদা শেম শারিবশিং অদু প্রধান মন্ত্রীদা খঙহনখি। স্কিম অসিনা ইমুং খুদিংদা লুপা লাখ ৫ ফাওবা ফংহল্লগনি। মসিনা লাইরবা ইমুং কোতি ১০ কোনশিন্নবা পান্দম থম্লি। স্কিম অসিগী মখাদা লাইরবা অমসুং খুন্নাইগী শোত্থরবা কাংলুপশিংদা খ্বাইদগী য়াম্না কান্নবা ফংহন্নবা প্রধান মন্ত্রীনা অকনবা ৱাফম থমখি। হকশেল অমসুং য়াইফ-য়ুম্বাল মন্ত্রালয়, নীতি আয়োগ অমসুং পি.এম.ও.গী মকোক থোংবা ওফিসিয়েলশিংনা স্কিম অসিগী তোঙান তোঙানবা মওং মতৌশিং অদু পাউদমখি। মমাং থাদা, অম্বেদকর জয়েন্তীগী তঞ্জাদা, ছতিসগরগী শোত্থরিবা বিজাপুর জিলাদা প্রধান মন্ত্রীনা আয়ুশ্মান ভারতকী মখাদা অহানবা ‘হেল্থ এন্দ ৱেলনেস সেন্তর’ হৌদোকখি।
প্রধান মন্ত্রীনা পন্দিৎ দীন্দয়াল উপাধ্যায়গী পুন্য তিথীদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা পন্দিৎ দীন্দয়াল উপাধ্যায়গী পুন্য তিথীদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “পন্দিৎ দীন্দয়াল উপাধ্যায়গী মপুন্সি পুম্বসি মীয়ামগী য়াইফ নুংঙাইনবগীদমক্তা কত্থোকখি। মহাক্কী মপুং ওইবা মীওইবা খুন্নাইগী ৱাখল্লোন অসিনা ভারত খক্তা নত্তনা মালেমগী পুম্বগী শিংনবশিংগী ৱারোইশিন পুরকপা ঙমগনি। মহাক্কী পুন্য তিথীদা ঐহাক্না ইকায় খুম্নজরি”।
পি.এম.না ৮ সাল: সেবা, সুশাসন ওর গরীব কল্যান – ‘৮ ইয়র্স ওফ সেব – ইন্দিয়াস বিকাস য়াত্রা’ অসি দোমেন কয়াদা শিয়র তৌখ্রে

প্রধান মন্ত্রী, শ্রী নরেন্দ্র মোদীনা সেবা, সুশাসন অমসুং গরীব কল্যানগী চহি ৮গী মরু ওইবা হায়লাইৎশিং narendramodi.in অমসুং নমো এপতা শিয়র তৌখ্রে। মথং-মথং ত্বিত তৌরদুনা প্রধান মন্ত্রীনা হায়খি: “হৌখিবা চহি ৮ অসিনা মীয়ামগী অনীংবা-অপাম্বা থুংহল্লি। সেবা, সুশাসন অমসুং গরীব কল্যানগী ঐখোয়গী পান্দম অসি থুংহন্নবা ঐখোয়না অচেৎপা ফিরেপ লৌখি। নমো এপকী বিকাস য়াত্রা সেক্সন অসিনা অদোমবু চাউখৎ-থৌরাংগী খোঙচৎ অসি উবা ফংহনগনি। #8YearsOfSeva কুইজ, ৱর্দ সর্চ, গেজ দি ইমেজ সেক্সন অমসুং অহেনবা কয়া য়াওবা ইনোবেতিব ওইবা মওংশিংগী খুত্থাংদা #8YearsOfSeva অসি উৎলিবা নমো এপতা শোইদনা য়েংদবা য়াদ্রবা সেক্সন অমা য়াওরি। ঐহাক্না ময়ামদা, মরু ওইনা ঐহাক্কী নহা ওইরিবা মরুপশিংদা মসি য়েংবীনবা হায়জরি। https://8years.narendramodi.in” “হৌখিবা চহি ৮ অসিনা মীয়ামগী অনীংবা-অপাম্বা থুংহল্লি। মসিগী মনুংদা ঐখোয়গী ফিরেপ অসি – সেবা, সুশাসন অমসুং গরীব কল্যান অসিনা ওইখি। নমো এপকী ‘বিকাস য়াত্রা’ সেক্সন অসিনা অদোমবু চাউখৎ-থৌরাংগী খোঙচৎ অসি মপুং ফানা উবা ফংহনগনি। #8YearsOfSeva নমো এপতা #8YearsOfSeva গা মরী লৈনবা পুক্নীং চীংশিন্নীংঙাই ওইবা সেক্সন অমা য়াওরি। মসিদা অদোম্না কুইজ, ৱর্দ সর্চ, গেজ দি ইমেজ সেক্সন অমসুং অহেনবা কয়া য়াওবা ইনোবেতিব ওইবা মওংশিংগী খুত্থাংদা অদোম্না লৈবাক অসিগী চাউখৎ-থৌরাংগী খোঙচৎতা শরুক য়াবা য়াগনি। ঐহাক্না ময়ামদা, মরু ওইনা ঐহাক্কী নহা ওইরিবা মরুপশিংদা মসি অমুক্তং য়েংবীনবা হায়জরি।”
পি.এম.না তামিল নাদুগী বিরুধুনগরদা বম্বুলাগী ফেক্তরী অমদা মৈহৌ-লাংপোক থোকখিবদা অৱাবা ফোঙদোকখ্রে; অশি-অনা নংখ্রবশিংদা ক্ষেত্রিপুরন পীনবা অয়াবা পীখ্রে

প্রধান মন্ত্রী, শ্রী নরেন্দ্র মোদীনা তামিল নাদুগী বিরুধুনগরদা লৈবা বম্বুলাগী ফেক্তরী অমদা মৈহৌ-লাংপোক্কী থৌদোক থোকখিবদা অৱাবা ফোঙদোকখ্রে অমসুং অশি-অনা নংখ্রবশিংদা ক্ষেত্রিপুরন পীনবা অয়াবা পীখ্রে। মথং-মথং ত্বীৎ তৌদুনা প্রধান মন্ত্রীনা হায়, “তামিল নাদুগী বিরুধুনগরদা লৈবা বম্বুলাগী ফেক্তরী অমদা মৈহৌ-লাংপোক থোকখিবা অদু লাইবক থিবনি। অৱাবা তারিবা পুংফম অসিদা ঐহাক্না ইমুংশিংগী অৱাবদা শরুক য়াজরি। অশোক-অপন নকখিবশিং অদু অথুবদা ফগৎলকপা ওইরসনু। অশোকৱা নংলিবশিংদা মতেং পাংনবা ওথোরিতীশিংনা হোৎনরি। তামিল নাদুগী বিরুধুনগরদা থোকখিবা মৈহৌ-লাংপোক্না মরম ওইদুনা লৈখিদ্রবশিংগী ইমুংগী মীওইদা পি.এম.এন.আর.এফ.দগী লুপা লাখ ২-২ গী ক্ষেত্রিপুরন পীনবা অয়াবা পীখ্রে। ফীভম থিনা শোক্লবশিংদা লুপা ৫০,০০০ পীরগনি।"
পি.এম.না দা. রাম মনোহর লোহিয়াবু মহাক্কী মপোক কুমওনদা শ্রধাঞ্জলি কৎখ্রে

প্রধান মন্ত্রী, শ্রী নরেন্দ্র মোদিনা দা. রাম মনোহর লোহিয়াবু মহাক্কী মপোক কুমওনদা শ্রধাঞ্জলি কৎখ্রে। থৌরম অসিদা, মহাক্না পুৱারীগী লমাই খরদগী পুক্নিং চিংশিন্নিংঙাই ওইরবা ৱারী মচেৎ খরা শিয়র তৌরকখি মসিদা দা. লোহিয়াদগী লোর্দ লিনলিথগোদা ইবা চিথি অমসুং দা. লোহিয়াগী মপাবুং অমসুং মহাক্কী মরক্তা চাবাউ থাদোক-থাজিন তৌনবসু য়াওরি। ত্বীতকী সিরীজ কয়া অমদা, প্রধান মন্ত্রীনা হায়খি; “দা. রাম মনোহর লোহিয়াবু মহাক্কী মপোক কুমওনদা নিংশিংলি। মহাক্না পুৱারীগী থৌদোক কয়া অমদা ময়ামদগী মমাং থংদুনা লৈখি অমসুং ঐখোয়গী নিংতম্বগী ইহৌদা য়াম্না মরু ওইবা থৌদাং লৌখি।মহাক অসি মহাক্কী প্রিন্সিপল ঙাক্না চৎপা পোলিতিক্স অমসুং লাইরিক-লাইশুগী লমদা হৈ-শিংবা অদুগীদমক্তা পাকশন্না ইকাই-খুম্নরম্মি।” “পুৱারীগী লমাই খরদগী পুক্নিং চিংশিন্নিংঙাই ওইরবা ৱারী মচেৎ খরা …. দা. লোহিয়াদগী লোর্দ লিনলিথগোদা ইবা চিথি অমসুং দা. লোহিয়াগী মপাবুং অমসুং মহাক্কী মরক্তা চাবাউ থাদোক-থাজিন তৌনবা।”
প্রধান মন্ত্রীনা ১৩শুবা ব্রিক্স সমিত্তা চেয়র লৌখ্রে

প্রধান মন্ত্রী শ্রী নরেন্দ্র মোদীনা ঙসি ১৩শুবা ব্রিক্স সমিত্তা ভর্চুএল ওইনা চেয়র লৌখ্রে। ভারতনা খনখিবা সমিত অসিগী থীম অদুদি, “BRICS@15: ইন্ত্রা ব্রিক্স কোওপরেসন ফোর কন্তিন্যুতী, কোন্সোলিদেসন এন্দ কন্সেনসস”নি। সমিত অসিদা ব্রিক্সকী লুচিংবশিং – ব্রাজিলগী প্রসিদেন্ত জায়র বোলসোনারো, রসিয়াগী প্রসিদেন্ত ব্লাদিমির পুতিন, চাইনাগী প্রসিদেন্ত শি জিনপিং অমসুং খা আফ্রিকাগী প্রসিদেন্ত সাইরিল রামাফোসানা শরুক য়াবা উখি। চহি অসিদা ভারতনা চেয়র লৌরিঙৈদা ব্রিক্সনা মপাং ওইদুনা অনৌবা হৌদোকপা থৌরাং কয়া অমদা মায় পাকপা ঙমহনখিবদা মতেং পাংবিরকপগীদমক প্রধান মন্ত্রীনা থাগৎপা ফোংদোকখি। হায়রিবা অসিদা অহানবা ব্রিক্স দিজিতেল হেলথ সমিত; মল্তিলেতরেল রিফোর্মদা অহানবা ব্রিক্সকী মিনিস্ত্রিএল জোইন্ত স্তেতমেন্ত; ব্রিক্স কাউন্তর-তেরোরিজম এক্সন প্লান অমা; রিমোৎ-সেন্সিং সেতিলাইতকী লমদা কোওপরেসনগী য়ানবা; ভর্চুএল ব্রিক্স ভেক্সিন রিসর্স অমসুং দিবলপমেন্ত সেন্তর অমা; গ্রীন তুরিজমদা ব্রিক্স এলাইয়েন্স অসিনচিংবা য়াওরি। কোবিদ মতুংদা অমুক হন্না ফগৎলক্নবা ব্রিক্সকী লৈবাকশিংনা লৌবা য়াবা থৌদাংশিং পুথোক্লদুনা, প্রধান মন্ত্রীনা ‘বিল্দ-বেক রিজিলেন্তলী, ইন্নোবেতিবলী, ক্রেদিব্লী এন্দ সস্তেনেব্লী’গী মোত্তো মখাদা ব্রিক্সকী মতেং হেনগৎনবা হায়খি। থীম অসিবু শন্দোক্তুনা, প্রধান মন্ত্রীনা ভেক্সিনেসন পীবা খোঙজেল য়াংহনবা অমসুং পীবা হেনগৎহন্দুনা ‘বিল্দ-বেক’ য়াংহনবা, চাউখৎলবা লৈবাকশিংগী ৱাংমদা ফার্মা অমসুং ভেক্সিন পুথোকপা হেনগৎহন্দুনা ‘রিজিলেন্স’ শেম্বা, মীয়ামগী ওইবা পোৎলমদা অনৌবা ৱাখল পুথোক্তুনা দিজিতেলগী খুলায় শিজিন্নদুনা ‘ইন্নোভেতিব’ ওইহনবা, মল্তিলেতরেল ইন্সতিত্যুসনশিং শেমদোক্তুনা মখোয়গী ‘ক্রেদিবিলিতী’হেনগৎহনবা অমসুং অকোইবগী খল অমসুং অইং অশাগী ওইবা হিরমদা অমত্তা ওইবা ব্রিক্সকী খোলাও পুথোক্তুনা ‘সস্তেনেবল’ চাউখৎপদা পুক্নিং থৌগৎপা অসিদা মরুওইবা পীখি। লুচিংবশিংনা হন্দক্তা অফগানিস্তান্দা ওইখিবা চাউখৎ থৌরাং য়াওনা, মরুওইবা লম-লমগী ওইবা অমসুং মালেমগী ওইবা হিরমদা ৱা খন্নখি। তেরোরিজম অমসুং এক্সত্রিমিজম্না অকিবা পোকহনবা হেনগৎলক্লিবা অসিদা মান্নবা মিয়েং অমা থম্নখি অমসুং ব্রিক্সকী মপাং পুম্বনা কাউন্তর-তেরোরিজমদা ব্রিক্স এক্সন প্লান হেনগৎনবা য়ানখি। সমিত অসি লোইশিল্লকপদা, লুচিংবশিংনা ‘নই দিল্লী দিক্লারেসন’ লৌখি।